b'\n_START_ARTICLE_\nProjekt Delta (Nizozemska)\n_START_PARAGRAPH_\nProjekt Delta (nizozemsko Deltawerken) je niz gradbenih konstrukcij, ki vsebujejo zapornice, jezov, pregrad in nasipov, s katerimi se za\xc5\xa1\xc4\x8diti velik del morske obale in re\xc4\x8dne delte Rena, Meuse in \xc5\xa0elda na Nizozemskem. Projekt je trajal ve\xc4\x8d kot 30 let in se nadaljuje zaradi nevarnosti dviga gladine morja in klimatskih sprememb. Cilj tega projekta je skraj\xc5\xa1ati nizozemsko morsko obalo in s tem tudi zmanj\xc5\xa1ati dol\xc5\xbeino gradnje morskih nasipov. Zgrajenih je okoli 3000 km morskih nasipov in okoli 10 000 km notranjih nasipov (reke in kanali)._NEWLINE_Projekt Delta, skupaj s projektom Zuiderzee je eden od Sedem \xc4\x8dudes sodobnega sveta, ki jih je dolo\xc4\x8dilo ameri\xc5\xa1ko dru\xc5\xa1tvo gradbenih in\xc5\xbeenirjev (American Society of Civil Engineers).\n_START_SECTION_\nZgodovina\n_START_PARAGRAPH_\nEstuariji rek Ren, Meuse in \xc5\xa0elda so bili skozi stoletja izpostavljeni poplavam. Po tem ko je bila leta 1933 zgrajena glavna \xc5\xbeelezni\xc5\xa1ka proga in cesta vzdol\xc5\xbe morske obale (Afsluitdijk), so Nizozemci za\xc4\x8deli graditi jezove v re\xc4\x8dnih deltah Rena in Meuse (nizozemsko Rijn in Maas). Cilj je bil skraj\xc5\xa1ati morsko obalo in ustvariti umetno sladkovodno jezero._NEWLINE_Zadnja velika poplava se je zgodila leta 1953, ko je mo\xc4\x8dna nevihta poru\xc5\xa1ila nekaj nasipov na jugozahodu Nizozemske in je ve\xc4\x8d kot 1800 ljudi utonilo. Nizozemska vlada se je odlo\xc4\x8dila za\xc4\x8deti dela pod naslovom "Projekt Delta", s katerim bi nizozemsko obalo za\xc5\xa1\xc4\x8ditila od bodo\xc4\x8dih poplav. Plan je bil zapreti estuarije rek z jezovi tako, da bi se dol\xc5\xbeina morskih nasipov zmanj\xc5\xa1ala za okoli 640 km. Na jezovih so postavljena dvoja kovinska vrata, da lahko ladje vplovejo v pristani\xc5\xa1\xc4\x8da Rotterdam in Antwerpen (Anvers)._NEWLINE_Najva\xc5\xbenej\xc5\xa1i del Projekta Delta je bil za\xc5\xa1\xc4\x8dita obalnega dela pokrajine ju\xc5\xbene Nizozemske, v kateri \xc5\xbeivi okoli 4 milijone ljudi pod nivojem morja. \xc4\x8ce bi morje to podro\xc4\x8dje poplavilo, je zelo majhna verjetnost, da bi ljudje uspeli v pravem \xc4\x8dasu zapustiti ogro\xc5\xbeeno obmo\xc4\x8dje._NEWLINE_Danes se ti nasipi nadgrajujejo zaradi nevarnosti dviga nivoja morja in podnebnih sprememb. Na\xc4\x8drtujejo dokon\xc4\x8dati nadgradnjo do leta 2017. Nasipi naj bi \xc5\xa1\xc4\x8ditili morsko obalo od dviga morja za 1,3 metra do leta 2100 in dviga za 4 metre do 2200.'